**ประกาศ**

**เรื่อง ประชาสัมพันธ์การชำระภาษีประจำปี พ.ศ. 2561**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลหนองแวง ขอประชาสัมพันธ์แจ้งให้ผู้มีหน้าที่เสียภาษีทราบ และชำระภาษีโดยพร้อมเพรียงกัน ณ องค์การบริหารส่วนตำบลหนองแวง ดังรายละเอียดดังนี้

**1. ภาษีโรงเรือนและที่ดิน** ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน(ภ.ร.ด.2) และชำระภาษีปีละครั้ง ตั่งแต่ **มกราคม ถึง กุมภาพันธ์ พ.ศ. 2561** หากผู้ใดไม่ยื่นแบบแสดงรายการต่อหน้าพนักงานเจ้าหน้าที่ภายในเวลาที่กำหนดประกาศของพนักงานเจ้าหน้าที่มีความผิดเป็นโทษทางอาญา ตามมาตรา 46,47 และ 48 และต้องถูกปรับไม่เกิน 200 บาท และต้องเสียเงินเพิ่ม ดังนี้

 (1) ถ้าชำระไม่เกิน 1 เดือน นับแต่วันพ้นกำหนดให้เพิ่มร้อยล่ะ 2.5 ของภาษีที่ค้าง

 (2) ถ้าเกิน 1 เดือน แต่ไม่เกิน 2 เดือน ให้เพิ่มร้อยล่ะ 5 ของค่าภาษีที่ค้าง

 (3) ถ้าเกิน 2 เดือน แต่ไม่เกิน 3 เดือน ให้เพิ่มร้อยล่ะ 7.5 ของภาษีที่ค้าง

 (4) ถ้าเกิน 3 เดือน แต่ไม่เกิน 4 เดือน ให้เพิ่มร้อยล่ะ 10 ของภาษีที่ค้าง

**2. ภาษีบำรุงท้องที่** ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดินและชำระภาษีปีละครั้ง ตั้งแต่  **มกราคม ถึง เมษายน พ.ศ. 2561** หากผู้ใดไม่มาชำระภาษีบำรุงท้องที่ภายในกำหนดระยะเวลาที่กำหนดตามประกาศ จะต้องเสียเงินเพิ่ม (ค่าปรับ) ร้อยละ 2 ต่อเดือน และหากผู้ใดไม่ยื่นแบบแสดงรายการที่ดินภายในเวลาที่กำหนด (ภายในเดือนมกราคม ของทุกปีที่ทำการสำรวจใหม่) ให้เสียเงินเพิ่มร้อยละ 10 ของค่าภาษีบำรุงท้องที่

**3. ภาษีป้าย** ให้เจ้าของป้ายจะต้องยื่นแบบแสดงรายการภาษีป้ายและชำระภาษีป้าย ตั้งแต่  **มกราคม ถึง มีนาคม พ.ศ. 2561** หากเจ้าของป้ายไม่ยื่นแบบแสดงรายการภาษีป้ายในกำหนดระยะเวลา จะต้องเสียเงินเพิ่ม (ค่าปรับ) ร้อยละ 10 ของเงินที่ต้องชำระภาษีป้าย เว้นแต่มายื่นแบบก่อนที่พนักงานเจ้าหน้าที่จะแจ้งให้ทราบ ให้เสียเงินเพิ่ม (ค่าปรับ) ร้อยละ 5

**อัตราภาษีป้าย**

1. อักษรไทยล้วน 3 บาท / 500 ตร.ซม.
2. อักษรไทยปนกับอักษรต่างประเทศ/ภาพ/เครื่องหมายการค้า 20 บาท / 500 ตร.ซม.
3. ป้ายดังต่อไปนี้ 40 บาท / 500 ตร.ซม.
* ไม่มีอักษรไทย
* อักษรไทยบางส่วนหรือทั้งหมดอยู่ใต้ หรือต่ำกว่าอักษรต่างประเทศ
1. ป้ายใดเสียต่ำกว่า 200 บาท ให้เสีย 200 บาท

**\*\*การเสียภาษีเป็นหน้าที่ เพื่อนำเงินมาพัฒนาท้องที่บ้านเรา\*\***